Srđan Rudić
Srđan Rudić (21. maj 1968, Prokuplje), historičar. Srđan Rudić je završio osnovnu i srednju školu te diplomirao na Filozofskom fakultetu Univerziteta u Beogradu. Magistrirao je 2000. (tema: Vlastela Ilirskog grbovnika), a doktorirao 2005. godine (tema: Bosanska vlastela u XV veku). Objavio je niz radova iz historije srednjega vijeka, među kojima istaknuto mjesto ima monografija Vlastela Ilirskog grbovnika (Beograd 2006). Radi u Istorijskom institutu u Beogradu. Direktor je Istorijskog instituta od 2010 i urednik brojni izdanja ove institucije, prije svega Istorijskog časopisa. Pripada mlađoj generaciji historičara beogradske medievalne škole koja se bavi i historijom srednjovjekovne Bosne. Pored političke historije predmet njegovog interesovanja vezan je za historiju društva, vlastele (Hrvatinići, Pavlovići, Radivojevići, Borovinići, Zlatonosovići, Balšići, te posebno vlasteli iz Ilirskih grbovnika). Značajnu pažnju posvećuje ćirilskoj građi. U novoj obradi,sa novim čitanjima i doprinosima u razumijevanju konteksta i sadržaja, objavio je više pisama i povelja iz historije srednjovjekovne Bosne.